《西陵曲》
清代·钱曾

沙堤草细芳姿暖，夹路幽兰新叶短。郎去西陵觅燕钗，碾花双月泥金干。

松脂入地古香消，琥珀成来蜂折腰。别脸啼春归鬓晓，柳风吹梦上河桥。

作者简介：（1629—1701）江南常熟人，字遵王，号也是翁。贯花道人、述古主人。少学于族祖谦益，深受赞赏。所居述古堂，多善本书。绛云楼失火后，所余书籍及谦益之诗文稿，均归述古堂。所撰《读书敏求记》，于板本原委，叙述甚详。又为谦益《初学》、《有学》两集作注。另有《述古堂书目》及《怀园》、《莺花》、《交芦》、《判春》、《奚囊》诸集。